《夜不得眠诗》
南北朝·刘孝绰

夜长愁反覆，怀抱不能裁。披衣坐惆怅，当户立徘徊。

风音触树起，月色度云来。夏叶依窗落，秋花当户开。

光阴已如此，复持忧自催。

作者简介：（481—539）南朝梁彭城人，本名冉，字孝绰，小字阿士。七岁能文，年十四，代父起草诏诰，号“神童”。梁武帝天监初，起家著作佐郎。后迁尚书水部郎。作诗得武帝嗟赏。累擢秘书丞，廷尉卿。被到洽所劾，免官。位终秘书监。